Jichhuruw U.P.E.A. uksankirinakax unxtasiwayapxi
Universidad Pública de El Alto - U.P.E.A. jach’a yatiqañ utax El Alto markanaw jikxatasi. Ukhamarakiw yaqhipa Suyunakanxa Sub Sedes ukanakasa utji. Uksa jach’a yatiqañ uta tuqin irpirinakax qhananchapxiwa walja yatiqirinaka utxatapa. Ukhamakipanx juk’amp mayiwinakaw utxi sawayapxiwa, ukataw jupanakax qullqi churatakis jach’a yatiqañ utanakaru marka irpirinakatx aka UPEA ukatakix irxatatañapa mayipxi.
Ukhama mayiwinakampix jichhuruw unxtasiwayapxi Aka jach’a markanx yatichirinaka ukhamaraki yatiqirinakas Ceja El Alto tuqin tantachasisinx Chuquiagu markaruw unxtasiwimpi kayuki maykipawayapxi. Ukampis ukhama unxtasiwinaka uka kipkaraki thakhi sit’antawinakas kunaymana Sub Sedes ukanakans phuqhasiwayarakiwa. Kunjamatix Sub Sede Caranavi uka junt’u uraqin yatichirinaka ukhamaraki yatiqirinakax unxtasiwayapxi uka kipkarakiw thakhinaks jist’antawayapxi.
Qhana arunx jupanakax mayipxiwa Ley 195 Coparticipación Tributaria kamachix mayjt’ayatañapa ukhamaraki aka pä waranqa tunka kimsaqallquni mara jikstañataki Universidad Pública de El Alto jach’a yatiqañ utatakix qullqi utjañapa.
lij_Latn ayr_Latn ayr_Latn ayr_Latn